Nýr íþrótta - og tómstundafulltrúi í Dalabyggð Efnt hefur verið til samstarfs milli Dalabyggðar og Ungmennasambands Dalamanna og Norður-Breiðfirðinga , UDN , um starf íþrótta - og tómstundafulltrúa . Nýlega var ráðinn í starfið Guðni Albert Kristjánsson og mun hann samhliða einnig verða framkvæmdastjóri UDN . Um er að ræða 50% starf . Í starfið var ráðið frá og með 1. júní næstkomandi en Guðni hefur reyndar séð um knattspyrnuæfingar lengst af frá því hann flutti í Búðardal í ágúst á síðasta ári . Guðni segir að áhugi fyrir frjálsum íþróttum sé einnig talverður á svæðinu og hann á von á því að einnig verði frjálsíþróttaæfingar í sumar . Guðni er Borgnesingur að uppruna og er grafískur hönnuður að mennt . Hann býst ekki við að starfa mikið á þeim vettvangi núna eftir að hann er fluttur í Búðardal , en það bíði þó að huga að og bæta vefsíðuna hjá UDN . Lesa má viðtal við Guðna Albert í Skessuhorni vikunnar .